Η **Μαρία Λαϊνά** (Πάτρα, 1947 - Αθήνα, 27 Δεκεμβρίου 2023) ήταν βραβευμένη Ελληνίδα ποιήτρια.

Βιογραφία
---------

Γεννήθηκε στη Πάτρα το 1947. Σπούδασε Νομική στο Πανεπιστήμιο Αθηνών, αλλά δεν άσκησε ποτέ δικηγορία. Αντ' αυτού εργάστηκε σε διάφορες δουλειές, πάντα σε σχέση με την τέχνη (ως μεταφράστρια λογοτεχνίας και δοκιμίων, επιμέλεια εικαστικών, λογοτεχνικών και φιλοσοφικών βιβλίων, κριτικός έργων τέχνης, σεναριογράφος και ραδιοφωνικός παραγωγός στην κρατική ραδιοφωνία-τηλεόραση, καθηγήτρια μετάφρασης, καθηγήτρια ελληνικής γλώσσας και ποίησης σε αγγλόφωνα κολέγια, δημοσιογράφος σε λογοτεχνικά ένθετα εφημερίδων).

Απεβίωσε μετά από ολιγοήμερη νοσηλεία σε αθηναϊκό νοσοκομείο σε ηλικία 76 ετών.

Έργο
----

Ανήκε στην αποκαλούμενη *Γενιά του '70*, που είναι λογοτεχνικός όρος που αναφέρεται στους Έλληνες συγγραφείς που ξεκίνησαν να δημοσιεύουν τα έργα τους κατά τη διάρκεια της δεκαετίας του 1970, και ειδικότερα προς το τέλος της επταετούς στρατιωτικής δικτατορίας και τα πρώτα χρόνια της Μεταπολίτευσης.

Το έργο της περιλαμβάνει εννιά ποιητικές συλλογές, έντεκα θεατρικά, πέντε πεζογραφήματα, τέσσερις κριτικές και μελετήματα και σύνταξη ανθολογίας ξένης ποίησης του 20ου αιώνα (προσωπική επιλογή από ελληνικές μεταφράσεις της). Εκπροσώπησε πολλές φορές την Ελλάδα στην Ευρώπη και στις ΗΠΑ.

Έργα της έχουν μεταφραστεί σε πολλές γλώσσες, όπως Αγγλικά, Γαλλικά και Ισπανικά, αυτοτελή και σε ανθολογίες. Επιλογή ποιημάτων της μεταφράσθηκε στα αγγλικά από την Αμερικανίδα καθηγήτρια Sarah McCann και κυκλοφόρησε από τις εκδόσεις του Πανεπιστημίου του Κονέκτικατ το 2017.

Βραβεία
-------

Το 1993 τιμήθηκε με το Κρατικό Βραβείο Ποίησης για τη ποιητική συλλογή της *Ρόδινος φόβος*. Η μετάφραση στα γερμανικά της συλλογής αυτής έλαβε το βραβείο της Πόλης του Μονάχου. Το 1996 έλαβε το Βραβείο *Καβάφη*, μαζί με τον Γιώργο Μαρκόπουλο. Το 1998 βραβεύθηκε με το Βραβείο *Μαρία Κάλλας* του Τρίτου Προγράμματος της Ελληνικής Ραδιοφωνίας.

Το 2014 τιμήθηκε με το βραβείο του Ιδρύματος Κώστα και Ελένης Ουράνη για το σύνολο του έργου της. Το 2023 έλαβε το Μεγάλο Κρατικό Βραβείο Γραμμάτων. Ήταν ιδρυτικό μέλος της Εταιρείας Ελλήνων Συγγραφέων.

Επιλογή ποιημάτων της Λαϊνά μεταφράσθηκε στην αγγλική από την Αμερικανίδα καθηγήτρια Sarah McCann και κυκλοφόρησε από τις εκδόσεις του Πανεπιστημίου του Κονέκτικατ το 2017.

Εργογραφία
----------

### Ποίηση

* *Ενηλικίωση*, Αθήνα 1968
* *Επέκεινα*, Κέδρος 1970
* *Αλλαγή τοπίου*, Κέδρος 1972
* *Σημεία στίξεως*, Κέδρος 1979, Στιγμή 1991
* *Δικό της*, Κείμενα 1985
* *Ρόδινος φόβος*, Στιγμή 1992, Βλεκ 1994
* *Εδώ*, Καστανιώτης 2003
* *Ο Κήπος - Όχι Εγώ*, Καστανιώτης 2005
* *Μικτή τεχνική*, Πατάκης 2012
* *Ό,τι έγινε*, Παράκη 2020

### Πεζογραφία

* *Η Εφτάψυχη*, διήγημα, τόμος Μικρή Ζωολογία, Πατάκης 1998
* *Φιλαργυρία*, διήγημα, τόμος Οκτώ Θανάσιμα Αμαρτήματα, Πατάκης 2000
* *Έως θανάτου*, διήγημα, Πατάκης 2001
* *Πολύδωρη*, εφημερίδα Τα Νέα 2005
* *Το Νόημα*, κωμωδία, Καστανιώτης 2007
* *Τι ωραία που είναι η ζωή*, διήγημα, Πατάκης 2020

### Μεταφράσεις

* *Η Αλφαβήτα της μελέτης* (ABC of Reading), του Έζρα Πάουντ, 1974
* *Μακαριότητα* (Bliss), της Κάθριν Μάνσφιλντ, 1981
* *Για την ποίηση* (On Poetry and Poets), του Τόμας Στερνς Έλιοτ, 1982

Παραπομπές
----------

1. ↑  *NUKAT*. n2010077969.
2. ↑  (Αγγλικά) *Internet Movie Database*. tt3358328. Ανακτήθηκε στις 17  Ιουλίου 2022.
3. 1 2 3 4  «Πέθανε η ποιήτρια Μαρία Λαϊνά». *in.gr*. 27 Δεκεμβρίου 2023. Ανακτήθηκε στις 31 Δεκεμβρίου 2023.
4. ↑  «Πέθανε η ποιήτρια Μαρία Λαϊνά - Zougla». 27 Δεκεμβρίου 2023. Ανακτήθηκε στις 27 Δεκεμβρίου 2023.
5. ↑  «Η Μαρία Λαϊνά ξανά στα αγγλικά», *Η Καθημερινή*, 14 Ιανουαρίου 2017, ένθ. «Ζωή», σελ. 4

Πηγές
-----

* «Μαρία Λαϊνά - Έκθεση Βιβλίου της Φραγκφούρτης 2001 - Ελλάδα τιμώμενη χώρα». *www.greece2001.gr*. Αρχειοθετήθηκε από το πρωτότυπο στις 10 Φεβρουαρίου 2012. Ανακτήθηκε στις 12 Ιουλίου 2016. CS1 maint: Unfit url (link)
* «.:BiblioNet : Λαϊνά, Μαρία, 1947 - :». *www.biblionet.gr*. Εθνικό Κέντρο Βιβλίου. Ανακτήθηκε στις 12 Ιουλίου 2016.

Εξωτερικοί σύνδεσμοι
--------------------

* Μαρία Λαϊνά στον *Πανδέκτη*, του Εθνικού Ιδρύματος Ερευνών
* Η σελίδα της Μαρίας Λαϊνά στην ιστοσελίδα της Εταιρείας Συγγραφέων.
* «Μαρία Λαϊνά: Η ποίηση είναι γλώσσα, ούτε ιδέες ούτε συναίσθημα», συνέντευξη στον Γρηγόρη Μπέκο, εφημερίδα *Το Βήμα*, 08/03/2015
* «Μαρία Λαϊνά, η ποίηση με την ορμή της γλώσσας» άρθρο του Δημήτρη Αθηνάκη, εφημερίδα *Η Καθημερινή*, 06/06/2015

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37040293
* **Europeana**: agent/base/105946
* **ΕΒΕ**: 22524
* **AA**: 89244
* **BiblioNet**: **3721**
* LCCN: nr88003018
* ISNI: 0000 0001 1055 1672
* GND: 103164294
* SUDOC: 151813086
* BNF: cb12700102m (data)
* BIBSYS: 97040140

 |

 |